Հունաստանի և Արաբական Միացյալ Էմիրությունների միջև նոր ռազմական դաշինքը մտահոգություններ է առաջացրել Անկարայում 
Թուրքիան անհանգստություն է հայտնել Հունաստանի և Արաբական Միացյալ Էմիրությունների միջև նոր ռազմական դաշինքի կապակցությամբ՝ զգուշացնելով տարածաշրջանում ուժերի հավասարակշռությունը փոխելու սպառնալիքի մասին: Թուրքիան և Հունաստանը սուր հակասության մեջ են: 
Թուրքական ուժերը խոչընդոտում են հունական ռազմական ինքնաթիռի թռիչքը Միջերկրական ծովիվիճահարույց մասով, որտեղ, ենթադրաբար, էներգիայի հսկայական պաշարներ կան: Երկու երկրների օդային ուժերը օգտագործում են նույն տեսակի ինքնաթիռներ՝ պահելով ուժայինհավասարությունը: Բայց Հունաստանը վերջերս Արաբական Միացյալ Էմիրությունների հետ պաշտպանական համաձայնագիր է ստորագրել, ինչը տագնապ է առաջացրել Անկարայում: Թուրքիայի նախագահի խորհրդական Մեսութ Քասինի խոսքով՝ եթե Հունաստանը և ԱՄԷ-ն միավորվեն Միջերկրական և Էգեյան ծովերում, ուժերի հավասարակշռությունը կփոխվի օդում: Եվ եթե Արաբական Միացյալ Էմիրությունները Հունաստանի հետ միասին գնեն F-35, դա կհակասի Թուրքիայի շահերին: Բայց Անկարային արգելված է ինքնաթիռ գնել Ռուսաստանից հրթիռային համակարգ գնելու պատճառով, ինչը, ըստ Վաշինգտոնի, վտանգում է F 35-ի գաղտնի տեխնոլոգիան: Աթենքը գնալով ուժեղացնում է ճնշումը Անկարայի վրա՝ հունական ռազմանավերը միավորելով Եգիպտոսի և Էմիրությունների ուժերին, ինչը վերլուծաբանները համարում են տարածաշրջանում Անկարայի աճող մեկուսացման նշան: Մերձավոր Արևելքի տեխնիկական համալսարանի միջազգային հարաբերությունների մասնագետ Հուսեյն Բաչյչիի կարծիքով՝ գնալով մեծանում է Թուրքիայի նկատմամբ աճող հակակրանքի շրջանակը, և Թուրքիան չի կարող այդպես շարունակել: Իսրայել, Եգիպտոս, Սաուդյան Արաբակա, Միացյալ Էմիրություններ… դա չափազանց մեծ հակազդեսություն է: Թուրքիայի նպատակը տարածաշրջանում առաջնորդ դառնալ էր, սակայն այժմ միայն Քաթարն է նրան սատարում: Հաջորդ շաբաթ կայանալիք Եվրամիության գագաթնաժողովում Աթենքը կփորձի պատժամիջոցներկիրառել Անկարայի դեմ: Թուրքիայ-ԵՄ հարաբերությունների ներկա իրավիճակի ցուցանիշ է այն, որ Ստամբուլում ԵՄգրասենյակն այժմ ռեստորան է: Թուրքիայի պաշտոնաթող դեսպան Միթհաթ Ռենդեն կարծում է՝ «Նրանց նպատակն է աստիճանաբար պատժամիջոցներ սահմանել, բայց դա չի բխի Եվրամիության կամԹուրքիայի շահերից: Պատժամիջոցներ մտցնելը չի փոխի Թուրքիայի ազգային քաղաքականությունըԱրևելյան միջերկրածովյան տարածքում»: Հաջորդ շաբաթ կայանալիք ԵՄ գագաթնաժողովին ընդառաջ Անկարան հետ կանչեց իր էներգետիկհետազոտությունների նավերը, որոնք գործում էին վիճահարույց Միջերկրական ծովի ջրերում և երկխոսության կոչարեց: COVID19-ի նոր արգելափակումների պատճառով Թուրքիան ԵՄ պատժամիջոցների նկատմամբ ավելի խոցելի է, քաներբևէ: